**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a  ktorým sa menia a dopĺňajú niektoré zákony |
| **Predkladateľ (a spolupredkladateľ)** |
| Ministerstvo vnútra Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia/ implementácia práva EÚ |
| *V prípade transpozície/implementácie uveďte zoznam transponovaných/implementovaných predpisov:*- Smernica Európskeho parlamentu a Rady (EÚ) 2021/1883 z 20. októbra 2021 o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania a o zrušení smernice Rady 2009/50/ES (Ú. v. EÚ L 382, 28.10.2021), ďalej len „smernica (EÚ) 2021/1883"- Nariadenie Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399, (EÚ) 2016/1624 a (EÚ) 2017/2226 (Ú. v. EÚ L 236, 19.9.2018) v platnom znení, ďalej len „nariadenie (EÚ) 2018/1240 v platnom znení"- Nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012 (Ú. v. EÚ L 295, 21.11.2018) v platnom znení, ďalej len „nariadenie (EÚ) 2018/1724 v platnom znení"  |
| **Termín začiatku a ukončenia PPK** | *január 2024* |
| **Predpokladaný termín predloženia na pripomienkové konanie** | *január 2024* |
| **Predpokladaný termín začiatku a ukončenia ZP\*\***  | *marec* |
| **Predpokladaný termín predloženia na rokovanie vlády SR\*** | *marec 2024* |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*V rámci hodnotenia Slovenskej republiky Schengenskou hodnotiacou komisiou v roku 2019 boli identifikované nedostatky v legislatíve Slovenskej republiky ako aj v aplikačnej praxi, na základe čoho hodnotiaca komisia vypracovala konkrétne odporúčania na zmenu príslušnej legislatívy, ako aj niektorých postupov v oblasti návratov štátnych príslušníkov tretích krajín. Uvedené odporúčania zaväzujú Slovenskú republiku k náprave doterajšieho stavu, čo bolo splnené vypracovaním predloženého návrhu novely zákona. Návrh novely zákona bolo potrebné vypracovať tiež z dôvodu transpozície smernice (EÚ) 2021/1883do národnej legislatívy. Ďalším dôvodom na vypracovanie novely zákona je povinnosť implementácie nariadenia (EÚ) 2018/1240 v platnom znení. Napriek skutočnosti, že nariadenie (EÚ) 2018/1240 v platnom znení je priamo uplatniteľné v praxi, vznikla potreba zapracovať niektoré ustanovenia predmetného nariadenia priamo do zákona o pobyte cudzincov. Dôvodom na novelizáciu zákona o pobyte cudzincov bola tiež potreba zjednodušenia a zefektívnenia postupov a odstránenie nedostatkov vyplývajúcich z aplikačnej praxe v súvislosti s problematikou pobytov a návratov cudzincov zdržiavajúcich sa na území Slovenskej republiky.

|  |
| --- |
| Novelou zákona sa tiež zabezpečí plnenie povinností vyplývajúcich z nariadenia (EÚ) 2018/1724 v platnom znení. Do registra fyzických osôb a do registra obyvateľov sa zavádza nový typ osoby – cezhraničný používateľ elektronických služieb.  |

 |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Cieľom návrhu novely zákona v čl. I je zosúladiť zákon o pobyte cudzincov s odporúčaniami Schengenskej hodnotiacej komisie z hodnotenia Slovenskej republiky v roku 2019, týkajúce sa oblasti návratov štátnych príslušníkov tretích krajín z územia Slovenskej republiky. V rámci hodnotenia boli Slovenskej republike vytýkané niektoré legislatívne úpravy, ako aj konkrétne postupy aplikované v súčasnej praxi, ktorých zmenu považuje Schengenská hodnotiaca komisia za nevyhnutnú, pričom Slovenskú republiku povinne zaviazala odstrániť vytýkané nedostatky. Slovenská republika na základe uvedených odporúčaní v návrhu novely zákona odstraňuje vytýkané nedostatky a zavádza tomu zodpovedajúce legislatívne úpravy a postupy v aplikačnej praxi.Čo sa týka transpozície novej smernice (EÚ) 2021/1883, táto bola vypracovaná z dôvodu potreby zatraktívnenia modrej karty pre cieľovú skupinu vysokokvalifikovaných zamestnancov, prilákanie talentov na trh práce a zjednodušenia podmienok pobytu na území členských štátov, ako aj z dôvodu preukázania nefunkčnosti, resp. nevyužívania modrej karty vydávanej podľa predchádzajúcej smernice o modrých kartách. Uvedená smernica zavádza niekoľko zmien, ktoré boli zapracované do predkladaného návrhu zákona. Návrh zákona rozširuje rozsah pôsobnosti o niektoré nové kategórie osôb, ako napr. osoby s udeleným azylom alebo doplnkovou ochranou. Návrh zákona ďalej zjednodušuje niektoré podmienky prijatia vysokokvalifikovaných zamestnancov na naše územie, v prípade vybraných zamestnaní z oblasti informačných a komunikačných technológii zavádza akceptáciu vyšších odborných zručností (nielen vysokoškolské vzdelanie) ako kritéria na vydanie modrej karty, čím rozširuje možnosti získania modrej karty u týchto IT pracovníkov. Ďalej upravuje výšku platového prahu (znižuje ju) v rámci mesačnej mzdy vysokokvalifikovaných zamestnancov potrebnej na získanie modrej karty, upravuje niektoré dôvody na zamietnutie žiadosti o modrú kartu, na odňatie modrej karty alebo na jej neobnovenie. Návrh zákona tiež uľahčuje podmienky zlučovania rodín, podmienky mobility v niektorých prípadoch vysokokvalifikovaných zamestnancov a ich rodinných príslušníkov v rámci územia všetkých členských štátov a tiež upravuje podmienky na získanie dlhodobého pobytu na základe modrej karty. Návrh zákona reflektuje tiež povinnosť implementácie nariadenia (EÚ) 2018/1240 v platnom znení, v súvislosti s ktorou sa zavádza nový systém poskytovania cestovného povolenia pre štátnych príslušníkov tretích krajín oslobodených od vízovej povinnosti, ako aj ďalšie vymedzené kategórie cudzincov. Ide o elektronický systém, v rámci ktorého sa umožní posúdiť, či prítomnosť konkrétnych osôb na území členských štátov nepredstavuje bezpečnostné riziko, riziko z hľadiska nelegálnej migrácie alebo vysoké epidemiologické riziko. Toto riziko sa eliminuje tým spôsobom, že štátni príslušníci tretích krajín povinne vyplnia pred svojím vycestovaním na územie členských štátov elektronický formulár žiadosti, v ktorom uvedú základné údaje týkajúce sa ich totožnosti, cestovného dokladu, informácií o mieste pobytu, kontaktných údajov, stupňa vzdelania a typu povolania a podobne. Následne sa tieto osoby preveria formou lustrácií ešte pred ich príchodom na hraničné priechody na vonkajšej hranici. Systém ETIAS tak prispeje aj k zjednodušeniu hraničných kontrol vykonávaných na hraničných priechodoch na vonkajšej hranici. Systém ETIAS bude prepojený so všetkými členskými štátmi a bude tiež slúžiť ako platforma na výmenu informácií. V rámci znižovania administratívnej záťaže pre žiadateľov o udelenie pobytu návrh zákona upravuje podmienky a náležitosti potrebné k podaniu žiadosti o udelenie pobytu. S cieľom zefektívniť konanie sa jednoznačnejšie definujú a menia niektoré procedurálne postupy policajného útvaru. Zároveň návrh zákona prináša ďalšie úpravy a doplnenia, ktorých potreba vyplynula z aplikačnej praxe. V čl. II. návrhu novely zákona sa mení a dopĺňa zákon č. 145/1995 Z. z. o správnych poplatkoch, kde sa v položke 24 týkajúcej sa vydávania dokladov o pobyte upravuje hodnota správneho poplatku za vydanie dokladu o pobyte o poplatok za doručenie dokladu o pobyte na adresu žiadateľa (plus 4 €). Návrhom uvedeného postupu sa zníži administratívna záťaž a prispeje sa k odbúraniu byrokracie, pretože žiadatelia nebudú nútení opakovane navštevovať policajné útvary z dôvodu prevzatia si nového dokladu o pobyte.

|  |
| --- |
| V čl. III. návrhu novely zákona sa navrhuje zmena zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky, ktorou sa vytvárajú podmienky pre úpravu uvedených registrov v pôsobnosti MV SR, ako aj nasadenie nových služieb pre správcu komunikačnej časti autentifikačného modulu, prostredníctvom ktorých bude realizovaný zápis údajov o cezhraničných používateľoch elektronických služieb do uvedených registrov a prostredníctvom ktorých bude možné vyhľadávať a v prípade pozitívnej identifikácie záznamu pre iný typ osoby aj zápis osobitného druhu väzby, ktorým sa zabezpečí „previazanie“ údajov medzi rozdielnymi typmi osôb. Uvedené riešenie zabezpečuje nevyhnutné technické predpoklady pre ostatné orgány verejnej moci na sprístupnenie ich elektronických služieb aj pre cezhraničných používateľov elektronických služieb. Súčasne umožňuje naďalej poskytovať údaje z registra fyzických osôb odberateľom, ktorí neposkytujú elektronické služby pre cezhraničných používateľov, prípadne nepotrebujú odoberať novo zavádzané typy údajov bez potreby akýchkoľvek nákladov na úpravu integračného rozhrania, čím sa minimalizujú vplyvy na rozpočet verejnej správy.  |

V čl. IV. návrhu novely zákona sa v súvislosti s transpozíciou smernice (EÚ) 2021/1883 navrhuje taktiež novelizácia zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“), ktorý v piatej časti upravuje podmienky zamestnávania štátnych príslušníkov tretej krajiny s výkonom práce na území Slovenskej republiky. Navrhujú sa zmeny a doplnenia podmienok pri vydávaní a rušení potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu, a to najmä zníženie mzdového prahu z 1,5-násobku na 1,2-násobok priemernej mesačnej mzdy zamestnanca v hospodárstve Slovenskej republiky so zavedením výnimky z tohto mzdového prahu pre štátnych príslušníkov tretej krajiny, ktorí ukončili vysokoškolské vzdelanie najviac tri roky pred podaním žiadosti o vydanie modrej karty EÚ. Pre výkon vysokokvalifikovaného zamestnania bude postačujúce vysokoškolské vzdelanie 1. stupňa, pri vybraných zamestnaniach z oblasti informačných a komunikačných technológii budú postačovať vyššie odborné zručnosti, ktoré sa preukazujú odbornou praxou vykonávanou vo vysokokvalifikovanom zamestnaní. Upravujú sa podmienky zamestnávania v rámci dlhodobej mobility pre držiteľa modrej karty vydanej v inom členskom štáte EÚ s cieľom jeho jednoduchšieho prístupu na trh práce v SR. V súlade s úpravou v smernici, v zmysle ktorej majú držitelia modrej karty EÚ nárok na rovnaké zaobchádzanie vo vzťahu k sociálnemu zabezpečeniu ako štátni príslušníci členského štátu, sa navrhuje upraviť rovnaké právne postavenie držiteľa modrej karty pre vedenie v evidencii uchádzačov o zamestnanie ako občana Slovenskej republiky. Z dôvodu personálneho zabezpečenia sa vydávanie potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu, presúva z Ústredia práce, sociálnych vecí a rodiny na úrady práce sociálnych vecí a rodiny a rozširuje sa pôsobnosť úradov práce, sociálnych vecí a rodiny rušiť potvrdenia o možnosti obsadenia voľného pracovného miesta, ktoré zodpovedá vysokokvalifikovanému zamestnaniu, a viesť evidenciu o vydaných a zrušených potvrdeniach.Zároveň sa zefektívňuje proces udeľovania prechodného pobytu na účel zamestnania, vrátane vydávania modrej karty, a to predradením vyjadrenia úradu práce, sociálnych vecí a rodiny k možnosti obsadenia voľného pracovného miesta, resp. voľného pracovného miesta ktoré zodpovedá vysokokvalifikovanému zamestnaniu. Štátny príslušník tretej krajiny môže o udelenie prechodného pobytu na účel zamestnania, vrátane modrej karty, požiadať až po vydaní súhlasného stanoviska úradu práce, sociálnych vecí a rodiny, čo znamená väčšiu právnu istotu tak pre žiadateľa ako aj samotného zamestnávateľa. Taktiež sa navrhuje, aby zamestnávateľ mohol štátneho príslušníka tretej krajiny zamestnávať už odo dňa prijatia jeho žiadosti o prechodný pobyt na účel zamestnania alebo žiadosti o vydanie modrej karty, spolu so všetkými náležitosťami, policajným útvarom alebo na zastupiteľskom úrade, čo významným spôsobom urýchľuje možnosť štátneho príslušníka tretej krajiny vstúpiť na slovenský trh práce. |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* 1. Priamo dotknutým subjektom sú fyzické osoby – cudzinci, právnické osoby – napr. podnikateľské subjekty, zamestnávajúce vysokokvalifikovaných pracovníkov, podnikateľské subjekty, ktorých konateľom je cudzinec, subjekty štátnej a verejnej správy zamestnávajúce vysokokvalifikovaných pracovníkov;
2. Priamo dotknutým subjektom je verejná správa – Ministerstvo vnútra SR (príslušné policajné útvary); Ministerstvo práce, sociálnych vecí a rodiny SR (príslušné úrady práce, sociálnych vecí a rodiny); Ministerstvo zahraničných vecí a európskych záležitostí SR;
3. Priamo dotknutými subjektmi sú „odberatelia“ údajov z registra fyzických osôb, ktorí súčasne budú poskytovateľmi elektronických služieb pre cezhraničných používateľov elektronických služieb. Nepriamo dotknutými subjektmi budú všetci „odberatelia“ údajov z registra fyzických osôb, ktorí budú chcieť získavať a používať aj novo zavádzané položky.
 |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*V rámci čl. I, II a IV návrhu novely zákona neboli alternatívne riešenia identifikované ani posudzované. Dôvodom je skutočnosť, že závery hodnotenia Schengenskej hodnotiacej komisie nie je možné reflektovať iným spôsobom ako vypracovaním návrhu novely zákona o pobyte cudzincov, ktorým sa odstránia vytýkané nedostatky v rámci legislatívy ako aj postupov policajných útvarov v praxi.Ďalším dôvodom je skutočnosť, že transpozícia smernice (EÚ) 2021/1883 je povinná a neexistuje iný spôsob jej zavedenia do národnej legislatívy, resp. jej uplatnenia v praxi. Rovnako implementácia nariadenia (EÚ) 2018/1240 v platnom znení a nariadenia (EÚ) 2018/1724 v platnom znení je povinná a zavedenie ich častí do národnej legislatívy je nevyhnutné, pričom neexistuje iný spôsob ich uplatnenia v praxi.V rámci čl. III návrhu novely zákona boli alternatívne riešenia posudzované.

|  |
| --- |
| Alternatívnym riešením by bolo nezapisovanie údajov o cezhraničných používateľoch elektronických služieb do registra fyzických osôb. V takomto prípade by spracovanie a uchovávanie uvedených údajov musel zabezpečiť Správca komunikačnej časti autentifikačného modulu. Takéto riešenie by bolo nesystémové a dlhodobo neudržateľné.  |

*Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*K čl. I, II a IV návrhu novely zákona:V prípade neprijatia záverov Schengenskej hodnotiacej komisie a nevykonania požadovaných legislatívnych zmien by sa Slovenská republika vystavila sporom a postihom zo strany orgánov EU, keďže závery Schengenskej hodnotiacej komisie a navrhované opatrenia sú pre Slovenskú republiku záväzné. V prípade nevykonania transpozície smernice (EÚ) 2021/1883 do národnej legislatívy by sa Slovenská republika vystavila sporom a postihom zo strany orgánov EU, keďže transpozícia smerníc je pre Slovenskú republiku záväzná. V prípade nevykonania implementácie nariadenia (EÚ) 2018/1240 v platnom znení by sa Slovenská republika vystavila sporom a postihom zo strany orgánov EU, keďže nariadenie je pre Slovenskú republiku záväzné v celom rozsahu. V prípade neprijatia legislatívnych zmien v oblasti aplikačnej praxe nebude možné prispieť k zlepšeniu doterajších postupov, k odstráneniu nedostatkov, k zníženiu administratívnej záťaže a k odbúraniu byrokracie.

|  |
| --- |
| Čo sa týka čl. III návrhu novely zákona, nulový variant bude znamenať nesplnenie povinnosti vyplývajúcej Slovenskej republike z nariadenie (EÚ) 2018/1724 v platnom znení.  |

 |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia/implementácia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.*  |
| [x]  **Áno** [ ]  **Nie***Ak áno, uveďte, ktorých vplyvov podľa bodu 9 sa goldplating týka:*  |
| 1. smernica (EÚ) 2021/1883: vplyv na podnikateľské prostredie; vplyv na služby verejnej správy pre občana, vplyv na rozpočet verejnej správy,2. smernica Rady 2003/86/ES z 22. septembra 2003 o práve na zlúčenie rodiny: vplyv na služby verejnej správy pre občana3. smernica Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom v platnom znení: vplyv na služby verejnej správy pre občana,4. smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS v platnom znení: bez vplyvu5. smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území: bez vplyvu6. smernica Rady 2011/98/EÚ z 13. decembra 2011 o jednotnom postupe vybavovania žiadostí o jednotné povolenie na pobyt a zamestnanie na území členského štátu pre štátnych príslušníkov tretích krajín a o spoločnom súbore práv pracovníkov z tretích krajín s oprávneným pobytom v členskom štáte: vplyv na rozpočet verejnej správy, 7. smernica Európskeho parlamentu a Rady 2014/36/EÚ o podmienkach vstupu a pobytu štátnych príslušníkov tretích krajín na účel zamestnania ako sezónni pracovníci: vplyv na podnikateľské prostredie8. smernica Európskeho parlamentu a Rady 2014/66/EÚ z 15. mája 2014 o podmienkach vstupu a pobytu štátnych príslušníkov tretích krajín v rámci vnútropodnikového presunu: vplyv na podnikateľské prostredie; vplyv na služby verejnej správy pre občana |

 |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Preskúmanie účelnosti navrhovaného zákona bude vykonané po troch rokoch od nadobudnutia účinnosti zákona a na základe kritérií stanovených pri tvorbe návrhu právneho predpisu. Ide o kritéria ako napr. počet zamietnutých žiadostí o udelenie pobytu na účel podnikania, počet administratívnych vyhostení, počet vydaných dokladov o pobyte, počet nežiaducich osôb a pod. V súvislosti s transpozíciou smernice (EÚ) 2021/1883 bude zohľadňované kritérium počtu vydaných modrých kariet vysokokvalifikovaným pracovníkom. V rámci implementácie nariadenia (EÚ) 2018/1240 v platnom znení bude ukazovateľom počet vybavených žiadostí štátnych príslušníkov tretích krajín o cestovné povolenie v rámci ich vstupu na územie Slovenskej republiky. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[ ]  Nie |
| **Vplyvy na limit verejných výdavkov** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
|  Mechanizmus znižovania byrokracie  a nákladov sa uplatňuje: |[x]  Áno |  |  |[ ]  Nie |
| **Sociálne vplyvy** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |[ ]  Áno |  |  |[x]  Nie |
| **Vplyvy na informatizáciu spoločnosti** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[x]  **Pozitívne** |[ ]  **Žiadne** |[x]  **Negatívne** |
|  **vplyvy na procesy služieb vo verejnej správe** |[x]  **Pozitívne** |[ ]  **Žiadne** |[x]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[x]  **Pozitívne** |[ ]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom a ich analýzam.* Návrh novely zákona predpokladá **pozitívny vplyv na štátny rozpočet** v súvislosti so zavedením povinného doručenia dokladu o pobyte na adresu žiadateľa v každom jednom prípade.Znížením mzdového prahu z 1,5 násobku priemernej mesačnej mzdy zamestnanca v hospodárstve SR na 1,2 násobok sa predpokladá zvýšený záujem o modrú kartu zo strany štátnych príslušníkov tretej krajiny, čím možno očakávať zvýšený objem zaplatenej dane z príjmu fyzických osôb. Z tohto dôvodu sa predpokladá, že znížený mzdový prah bude mať **neutrálny vplyv na rozpočet verejnej správy**. Návrh novely zákona zároveň predpokladá **negatívny vplyv na štátny rozpočet** v súvislosti s návrhom na zmenu zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky. Návrh novely zákona predpokladá **pozitívny a zároveň negatívny vplyv na podnikateľské prostredie**. Návrh novely zákona predpokladá **pozitívny sociálny vplyv.**V rámci verejnej správy sa predpokladá **pozitívny vplyv na služby verejnej správy** pre cudzinca vo viacerých smeroch. Zároveň sa predpokladá aj **negatívny vplyv** **na služby verejnej správy pre občana.** Návrh novely zákona nepredpokladá **žiadne vplyvy** **na životné prostredie.**Návrh novely zákona predpokladá **pozitívne vplyvy** **na informatizáciu spoločnosti.** Návrh novely zákona predpokladá **pozitívne vplyvy** **na manželstvo a rodinu**. *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).*Nie.*Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.**V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.* |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*Ministerstvo vnútra SRPrezídium Policajného zboruÚrad hraničnej a cudzineckej polícieJUDr. Branislav Červenka, PhD. tel.: 09610 50720branislav.cervenka@minv.skDominik Oslanecdominik.oslanec@minv.sk tel. 09610 50718Sekcia verejnej správy:Mgr. Dušan Harmattel.: 02/4859 2763dusan.harmat@minv.sk Ministerstvo práce, sociálnych vecí a rodiny SRMgr. Katarína Lanákovátel.: 02 2046 1235katarina.lanakova@employment.gov.skMinisterstvo zahraničných vecí a európskych záležitostí SRMgr. Viktor Vallatel.: 02/5978 3327viktor.valla@mzv.sk  |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* Informačné systémy Ministerstva vnútra SR.Štatistické údaje získané z informačných systémov Ministerstva vnútra SR.Štatistické údaje ústredia práce, sociálnych vecí a rodiny. MIRRI a NASES. |
| 1. **Stanovisko Komisie na posudzovanie vybraných vplyvov z PPK č. ..........**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**Ku goldplatingu**1. K tabuľke zhody TZ\_2014\_66: Pri transponovaní článku 5 ods. 1, písm. b) smernice Európskeho parlamentu a Rady EU 2014/66/EU z 15. mája 2014 sa Komisia domnieva, že dochádza ku goldplatingu typu c) tým, že Slovenská republika nevyužila možnosť, ktorý by udržala požiadavky smernice v minimálnej miere. Slovenská republika má stanovenú povinnosť priložiť k žiadosti o vydanie potvrdenia o možnosti obsadenia voľného pracovného miesta doklad preukazujúci, že štátny príslušník tretej krajiny bol pred začiatkom vnútropodnikového presunu zamestnaný u toho istého zamestnávateľa alebo u zamestnávateľa v rámci tej istej skupiny zamestnávateľov aspoň šesť mesiacov, pokiaľ ide o riadiacich pracovníkov a odborníkov. Smernica 2014/66 stanovuje spomínanú lehotu nepretržite na aspoň tri až 12 mesiacov v prípade riadiacich pracovníkov a odborníkov. Vzhľadom na uvedené Komisia žiada náležite vyplniť stĺpce (9) a (10) tabuľky zhody a pod tabuľkou zhody v poznámke „Vyjadrenie k opodstatnenosti goldplatingu a jeho odôvodnenie“ doplniť odôvodnenie takejto úpravy. ***Pripomienka neakceptovaná.****Ku goldplatingu nedochádza. Návrhom sa nenavrhuje prísnejšia právna úprava ako je úprava v legislatíve Európskej únie. Obdobie, za ktoré štátny príslušník tretej krajiny poskytne dôkaz o tom, že bol bezprostredne pred dátumom vnútropodnikového presunu v rámci toho istého podniku alebo tej istej skupiny podnikov zamestnaný nepretržite aspoň šesť mesiacov v prípade riadiacich pracovníkov a odborníkov je v súlade s minimálnym obdobím upraveným v smernici (aspoň tri až dvanásť mesiacov). Ku goldplatingu by došlo, ak by obdobie na poskytnutie dôkazu bolo dlhšie ako dvanásť mesiacov.*2. K tabuľke zhody TZ\_2014\_36: Komisia sa domnieva, že v prípade §23 ods. 4 zákona 401/2011 Z.z. ide o transpozíciu čl. 14 ods. 1 Smernice Európskeho Parlamentu a Rady 2014/36/EÚ o podmienkach vstupu a pobytu štátnych príslušníkov tretích krajín na účel zamestnania ako sezónni pracovníci a ide o goldplating typu f), ktorý Komisia žiada doplniť a vyznačiť do tabuľky zhody TZ\_2014\_36. Komisia odporúča predkladateľovi v bode 7. Transpozícia práva EÚ v doložke vybraných vplyvov vyznačiť, že v prekladanom materiáli dochádza ku goldplatingu.***Pripomienka neakceptovaná.****Zmena alebo doplnenie ustanovenia § 23 ods. 4 zákona 404/2011 Z. z. nie je súčasťou predkladaného materiálu. V tejto súvislosti nebolo toto ustanovenie v spojitosti s čl. 14 ods. 1 smernice 36/2014 súčasťou transpozičnej tabuľky a vyhodnotenia goldplatingu. Predmetný článok smernice bol vyhodnocovaný v predchádzajúcom období (v roku 2019) v rámci auditu legislatívy s pohľadu goldplatingu vychádzajúceho z uznesenia vlády SR č. 50/2019.***K vplyvom na rozpočet verejnej správy**1. V tabuľke č. 1/B je v riadku vplyv na limit verejných výdavkov ŠR uvedená v sume 200 000 eur v roku 2024. Komisia predpokladá, že ide o výdavky kvantifikované pre kapitolu MPSVR SR v sume 200 000 eur a tieto výdavky nie sú rozpočtovo zabezpečené, pričom sú kvantifikované v tabuľke č. 1/A najprv v roku 2025 aj v roku 2024 (v časti 2.2.1. predkladateľ uvádza, že výdavky na úpravu IS majú negatívny vplyv v roku 2024). Uvedené Komisia žiada zosúladiť (aj v tabuľke č. 4/B).***Pripomienka akceptovaná.***2. Z technického hľadiska Komisia upozorňuje, že vzhľadom na vyššie uvedené, je nesprávne vyplnená doložka vybraných vplyvov (ide o čiastočne zabezpečený vplyv a negatívny vplyv na LVV). V analýze vplyvov nie je vyplnený prvý riadok v tabuľke č. 1/B a tabuľka č. 4/A pre MPSVR SR je nesprávne vyplnená.***Pripomienka akceptovaná.***3. Taktiež je v analýze vplyvov v tabuľke č. 3 za riadkom „nedaňové príjmy (200)“ nový riadok, ktorý znie: „z toho správne poplatky (221 004)“ s príslušnou hodnotou v jednotlivých rokoch. Návrh zvyšuje príjmy ŠR z dôvodu vyšších správnych poplatkov o sumu 3 eurá za doručovanie dokladu o pobyte cudzinca, ale na strane výdavkov absentuje vyčíslenie výdavkov MV SR na samotné doručovanie týchto dokladov (poštové služby). Komisia preto žiada dopracovať vplyv aj na výdavkovej strane v súvislosti s doručovaním dokladov vo všetkých príslušných tabuľkách.***Pripomienka akceptovaná.***4. Komisia žiada všetky negatívne vplyvy zabezpečiť v rámci schválených limitov dotknutého subjektu, bez dodatočných požiadaviek na rozpočet verejnej správy. V nadväznosti na uvedené je potrebné upraviť doložku vybraných vplyvov a analýzu vplyvov tak, aby z nich nevyplýval rozpočtovo nekrytý vplyv.***Pripomienka akceptovaná.*****K vplyvom na informatizáciu spoločnosti**Komisia súhlasí s tvrdením predkladateľa, že predmetný návrh zákona má vplyv na informatizáciu spoločnosti. Predkladateľ však nevypracoval analýzu vplyvov správne v bode 6.2., keďže v časti Názov systému" sa uvádza názov, pod ktorým je systém registrovaný v MetaIS a teda v tomto prípade "Register fyzických osôb" a "Register obyvateľov". Taktiež je bod 6.2. neúplný a v nesúlade s analýzou na rozpočet, keďže v tej predkladateľ okrem iného uvádza nasledovné "Ďalšie výdavky, kde je odhad vo výške 200 000 € na rok 2024, sú potrebné na zabezpečenie úpravy Informačného systému služieb zamestnanosti (ďalej len „ISSZ“) a jeho integráciu s ďalšími informačnými systémami.". Z uvedeného vyplýva, že k úpravám príde aj v iných IS a teda aj tie musia byť uvedené v analýze vplyvov na informatizáciu spoločnosti.***Pripomienka akceptovaná.*****K sociálnym vplyvom**1. V časti 9. doložky (Vybrané vplyvy materiálu) je potrebné označiť pozitívne sociálne vplyvy.***Pripomienka akceptovaná.***2. V sekcii 4.1.1 analýzy sociálnych vplyvov je potrebné doplniť kvantifikáciu vplyvov hodnotených návrhov opatrení na hospodárenie dotknutých domácností aspoň vo forme vhodne zvolených modelových príkladov. ***Pripomienka akceptovaná.*****K vplyvom na manželstvo, rodičovstvo a rodinu**Komisia oceňuje predkladateľa materiálu, že identifikoval pozitívne vplyvy na manželstvo, rodičovstvo a rodinu a označil tieto vplyvy aj v predkladacej správe ako aj v doložke vybraných vplyvov.V kontexte vypracovania Analýzy vplyvov na manželstvo rodičovstvo a rodinu má Komisia niekoľko vecných pripomienok. Komisia predpokladá, že súčasná novela zákona obsahuje viacero zmien a doplnení týkajúcich sa držiteľov modrých kariet oproti novele zákona ktorá bola predmetom PPK v mesiaci 02/2023. Napriek tomu sú všetky texty v analýze vplyvov (ako odpovede na otázky) identické s predošlou analýzou. Komisia odporúča aktualizovať a doplniť v súlade s pravidlami Jednotnej metodiky na posudzovanie vybraných vplyvov.***Pripomienka akceptovaná.*****K vplyvom na služby verejnej správy pre občana**Predkladateľ správne opísal pozitívne a negatívne dopady príslušného návrhu zákona na služby verejnej správy pre občana v časti Dôvodová správa - všeobecná časť. V predloženom návrhu zákona však absentuje Analýza vplyvov na služby verejnej správy pre občana, ktorú predkladateľ vypracuje v prípade, ak identifikoval a vyznačil aspoň jeden vplyv na služby verejnej správy pre občana v doložke vybraných vplyvov.***Pripomienka bola akceptovaná.*** |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |